《小雪初晴夜坐有怀倪若谷中舍》
明代·赵完璧

小雪初晴永夜寒，挑灯长忆老倪宽。襟涵渊海探非易，调入阳倪和更难。

云冷雁声人不寐，窗虚月转漏将残。小桥犹自限南北，孤负良宵兴未阑。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。